VAZIRLAR MAHKAMASINING “BUDJET TASHKILOTLARINI MABLAGʻ BILAN TAʼMINLASH TARTIBINI TAKOMILLASHTIRISH TOʻGʻRISIDA” 1999-YIL 3-SENTABRDAGI 414-SON QARORIGA OʻZGARTIRISH VA QOʻSHIMCHALAR KIRITISH HAQIDA
(resolution, 2025-05-22)

Oʻzbekiston Respublikasi Prezidentining “Xalq taʼlimi muassasalarini moliyalashtirish mexanizmini takomillashtirish toʻgʻrisida” 2007-yil 26-fevraldagi PF-3857-son Farmoniga hamda Oʻzbekiston Respublikasi Prezidentining “Davlat budjetining gʻazna ijrosi tizimini yanada rivojlantirish chora-tadbirlari toʻgʻrisida” 2007-yil 28-fevraldagi PQ-594-son qaroriga muvofiq Vazirlar Mahkamasi qaror qiladi: 1. Vazirlar Mahkamasining “Budjet tashkilotlarini mablagʻ bilan taʼminlash tartibini takomillashtirish toʻgʻrisida” 1999-yil 3-sentabrdagi 414-son qaroriga (Oʻzbekiston Respublikasi QT, 1999-y., 9-son, 51-modda) ilovaga muvofiq oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin. 2. 4-banddagi “2008-yil 1-yanvargacha” soʻzlari “2010-yil 1-yanvargacha” soʻzlari bilan almashtirilsin; 3. 5-bandda: ikkinchi xatboshi quyidagi tahrirda bayon qilinsin: “gʻazna ijrosiga oʻtmagan budjet tashkilotlari boʻyicha — rejaga muvofiq budjetdan mablagʻ bilan taʼminlash hisobiga tushgan va hisobot choragining oxirgi ish kuni oxirida budjet tashkilotlari hisob raqamlarida qolgan tejab qolingan mablagʻlar (kapital qoʻyilmalarni moliyalashtirish uchun nazarda tutilgan mablagʻlar bundan mustasno)”; quyidagi mazmundagi uchinchi xatboshi qoʻshilsin: “gʻazna ijrosiga oʻtgan budjet tashkilotlari boʻyicha — budjet tashkilotlarining Moliya vazirligining Gʻaznachiligi va uning hududiy boʻlinmalarida ochilgan hisob raqamlarida hisobot choragining oxirgi ish kuni oxirida qolgan tejab qolingan mablagʻlar (kapital qoʻyilmalar xarajatlariga haq toʻlash uchun nazarda tutilgan mablagʻlar bundan mustasno)”; uchinchi—beshinchi xatboshi tegishli ravishda toʻrtinchi—oltinchi xatboshi deb hisoblansin; beshinchi xatboshidagi “mahalliy” soʻzi “tegishli” soʻzi bilan almashtirilsin. 5. 9-bandning uchinchi xatboshiga “guruhlari” soʻzidan keyin “va moddalari” soʻzlari qoʻshilsin. 6. Qarorga ilovada: a) ilova nomidagi “mablagʻ bilan taʼminlash” soʻzlari “xarajatlarini moliyalashtirish (toʻlash)” soʻzlari bilan almashtirilsin; b) 2-band quyidagi tahrirda bayon qilinsin: “2. Budjet tashkilotlari xarajatlarini moliyalashtirish (toʻlash)ning mazkur tartibi quyidagilarni nazarda tutadi: budjet mablagʻlaridan tejab, samarali va aniq foydalanish hamda budjet intizomini mustahkamlash uchun budjet tashkilotlari rahbarlarining mustaqilligini kengaytirish va masʼuliyatini oshirish; budjet tashkilotlari xarajatlarini moliyalashtirish (toʻlash) mexanizmini soddalashtirish va ushbu mablagʻlardan foydalanishda yuqori natijalarga erishish maqsadida mavjud mablagʻlarni oqilona taqsimlash uchun imkoniyatlar yaratish; ish haqi va unga tenglashtirilgan toʻlovlarni, ish haqiga qoʻshimchalar, kapital qoʻyilmalar va boshqa xarajatlarni guruhlagan holda bir satrda mablagʻ bilan taʼminlash usulida budjet tashkilotlarini normativlar boʻyicha (faoliyat turiga koʻra) budjet tashkilotlari xarajatlarini moliyalashtirish (toʻlash)ning yangi tartibini joriy etish, gʻazna ijrosiga oʻtgan, xarajatlari moddalar boʻyicha amalga oshiriladigan budjet tashkilotlari bundan mustasno; Davlat budjetidan mablagʻ oluvchilarning mablagʻlarni sarflashlari ustidan dastlabki va joriy nazoratni taʼminlash; budjet tashkilotlari xarajatlarini moliyalashtirish (toʻlash)ni ularning faoliyat turi boʻyicha tovarlar (ishlar, xizmatlar) ishlab chiqarish va sotish faoliyatini kengaytirish bilan birga qoʻshib olib borish; budjet tashkilotlari xodimlari mehnatini ragʻbatlantirish, ular faoliyati samaradorligini oshirish va kadrlarning oʻrnashib qolishi uchun shart-sharoitlar yaratish”; j) 9-banddagi “mablagʻ bilan taʼminlash” soʻzlari “xarajatlarini moliyalashtirish (toʻlash)” soʻzlari bilan almashtirilsin; i) 11-bandda: “mablagʻ bilan taʼminlash” soʻzlari “xarajatlarini moliyalashtirish (toʻlash)” soʻzlari bilan almashtirilsin; quyidagi tahrirdagi xatboshi qoʻshilsin: “Yagona gʻazna hisob raqamida, shuningdek hududiy gʻaznachilik hisob raqamida birinchi va ikkinchi guruhlar boʻyicha toʻlanmagan xarajatlar summasidan ortiq mablagʻlar mavjud boʻlganda ortiqcha summa miqdorida uchinchi va toʻrtinchi guruhlar boʻyicha xarajat qilishga ruxsat etiladi”; n) 15-band quyidagi tahrirda bayon qilinsin: “15. Budjet tashkilotlarining xarajatlarini moliyalashtirishda (toʻlashda) yangi budjet yilida mablagʻ ajratish rejasi budjet tashkilotlarining hisobot yilidan keyingi yilning 1-yanvaridagi holatiga koʻra tovar-moddiy boyliklarning normativdan ortiq qoldigʻi summasiga kamaytiriladi. Oʻtgan yillar debitorlik qarzlarining qaytarilgan summasi, asosiy vositalarni va boshqa tovar-moddiy boyliklarni sotishdan tushgan summa (budjet tashkilotlarining budjetdan tashqari mablagʻlari hisobiga sotib olinganlari bundan mustasno) tegishli budjetlar daromadiga oʻtkaziladi”; u) 32 va 33-bandlar quyidagi tahrirda bayon qilinsin: “32. Yuridik shaxs maqomini olgan budjet tashkilotlari belgilangan tartibda hisobga turadilar va bunda qonun hujjatlarida belgilangan tartibda tegishli davlat organlariga moliya va statistika hisoboti taqdim etadilar. 33. Budjet mablagʻlaridan foydalanilishini nazorat qilish budjetdan mablagʻ oluvchilarning xarajatlarini toʻlash boshlangungacha budjet mablagʻlari boʻyicha (dastlabki nazorat), xarajatlarni budjetdan moliyalashtirish (toʻlash) jarayonida (joriy nazorat) va budjet tashkiloti tegishli xarajatlarni qilgandan keyin (keyinchalik nazorat qilish) amalga oshiriladi)”; f) 35-bandga quyidagi mazmundagi xatboshi qoʻshilsin: “Moliya vazirligi Gʻaznachiligi va uning hududiy boʻlinmalari budjet tashkilotlarining xarajatlar smetalarida nazarda tutilgan mablagʻlardan maqsadli va oqilona foydalanish ustidan dastlabki va joriy nazoratni amalga oshiradi”; x) 36-bandning toʻrtinchi xatboshida “mablagʻ bilan taʼminlash” soʻzlari “xarajatlarini moliyalashtirish (toʻlash)” soʻzlari bilan almashtirilsin; s) 38-bandga quyidagi mazmundagi xatboshi qoʻshilsin: “Budjet tashkilotini rivojlantirish jamgʻarmasiga oʻtkazilishi kerak boʻlgan tejab qolingan budjet mablagʻlari summasini notoʻgʻri aniqlash”.